  Майя Бывальцева Удмуртиын Михаил Калашниковлэн вордскемез дырысен 100 ар тырмонэз пусъён улосвыл ужанрадылкез шараязы. Отчы 83 ужрадъёс пыризы, ивортэ элькун тӧролэн но кивалтэтлэн пресс-службазы. Ужрадлыке воштонъёс но ватсанъёс пыртыны быгатозы на. Тодмо конструкторлэн котырес лыдпусэзлы сӥзем ужрадъёс но акциос быдэс Россиын ортчозы. Юбилеез пусъён борды Алтай шаер, Москва но Санкт-Петербург итӥськизы ни. Михаил Тимофеевич Калашниковлэн вордскемез дырысен 100 тырмонлы сӥзем ужрадъёс 30 муниципал кылдытэтъёсын ортчозы, ваньмыз 350-лэсь трос сыӵе ужрадъёс чакламын. Тужгес паськытъёсыз соос пӧлысь улосвыл ужранрадлыке пыризы Александр Бречалов, Удмуртилэн тӧроезМихаил Калашниковлэсь ужъёссэ но вормонъёссэ тодын возён понна М. Т. Калашников нимо музеез рос-прос тупатъяны чакламын. Юбилейлы сӥзем ужрадъёс пӧлысь тросэз изобретательстволы, конструированилы но выль технологиослы сӥземын луоз. Одӥгез валтӥсь ужрад луоз «Техно-Арт Калашников» улосвылкуспо хакатон (разработчикъёслэн форумзы). 2019-тӥ арын Удмуртиын мерлыко но спорт огъетъёсты усьтозы. Соос пӧлын – Ижкарын нылпиослы М. Т. Калашников нимо технопарк но Ижысь техникая кун университетлэн Воткаысь ёзэтэз бордын пинал конструкторлэн школаез. Кызьы азьвылгес ивортэмын вал, валтӥсез ужрад Пыӵал тӥрлык поттӥсьлэсь нуналзэ пусъён луоз. Ижкаре тӧрлык ёзэсъёслэн но бадӟым компаниослэн ыстэм муртъёссы, пыӵал тӥрлык поттӥсь предприятиослэн кивалтӥсьёссы но ӧнерчиоссы, озьы ик та удсыны ужась кунгож сьӧрысь куноос лыктозы, ваньмыз 1 сюрслэсь трос адями. Тодэ вайытом, Удмуртилэн тӧроез ужрадэ Россилэсь азьмуртсэ Владимир Путинэз но ӧтиз.  Ижкарын улӥсьёслы та нуналлы кузьым луыны кулэ быдэсак выльдэм Шор площадь. Отын ужъёс кӧня ке толэзь мынозы. Тодэ вайыто, ӵектос туала дизайнъя, кар вӧлметэз радъян куронъёсъя лэсьтэмын, нош валтӥсез – калыкен соглаштэмын Александр Бречалов, Удмуртилэн тӧроезОзьы ик ар ӵоже спортъя ужрадъёс ортчозы, соос пӧлын киберспортъя ӵошатскон, хоккеен шудонъя М.Т. Калашников нимо элькун турнир но биатлонъя Россилэн кубокезлэн люкетэз «Ижевская винтовка». Со сяна, тулыс Ижкарын улӥсьёс но куноос понна выль турмаршрутъёс усьтозы: «Ижевск – оружейная столица России» но «Ижевчанин – Калашников», соос конструкторлэн улонэныз но уженыз герӟаськем интыостӥ ортчозы. Выль турмаршрутъёсын тунсыкъяськон али ини бадӟым, соос пӧлын элькунысь предприятиосы – «Ижсталь», «Калашников» концерн, «Аксион-холдинг» но мукетъёсыз. Маршрутъёс юбилей ар улсын кутско, но азьланяз но мыло-кыдо азинтӥськозы Александр Бречалов, Удмуртилэн тӧроезМихаил Калашниковен Удмуртиын гинэ ӧвӧл, мукет улосвылъёсын но тодматон вылысь интыысь интые ветлӥсь «Калашников: солдат, конструктор, легенда» адӟытон дасямын но конструкторлэн онлайн-музеез кылдытэмын луоз, отчы Калашниковен герӟаськем вань материалъёс пырозы. Пусъём, 15-тӥ тулыспалэ Сочиын ортчем пресс-конференциын 100 арлэн посолъёсыз тодматӥзы, соос асьсэ удысазы ужрадъёсты радъянэ но ортчытонэ пыриськыны малпало. Соос пӧлын Россиысь промышленностья министр Денис Мантуров, кунсьӧр ужъёсъя министр Сергей Лавров, обороная министрлэн воштӥсез Алексей Криворучко, Алтай шаерлэн губернаторез Виктор Томенко, «Калашников» концернлэн кивалтӥсез Владимир Дмитриев, куасэн бызьылонъя но биатлонъя элькун федерациослэн кивалтӥсьёссы Максим Вылегжанин но Иван Черезов, СССР-ысь спортъя дано мастер Тамара Тихонова но мукетъёсыз. Конструкторлэсь вордӥськем нуналзэ Удмуртиын пусъён сярысь выль иворъёсын  сайтын но  но  мерлыко вотэсъёсын тодматскыны луэ.  Тодэ вайытом, Удмуртилэн нырысетӥ вице-премьерез Александр Свинин, азьвылгес вераз вал, 2019-тӥ арын тодмо конструкторлы Михаил Калашниковлы 100 ар тырмонэз пусъёнэ 600 миллион манет пала висъяны чаклало шуыса. Со пӧлысь 400 миллион манетлэсь ятырзэ федерал коньдэтысь кутыны малпало, 200 миллион манет – элькун бюджетысь.  Тегъёс: Мерлык Ижкар Удмуртия МихаилКалашников АлександрБречалов МТКалашниковлы100ар  